După ce în primul meci cu Dinamo Kiev s-a ales cu buza spartă, ghinioanele lui Radu Ştefan nu s-au oprit nici la meciul retur, din Ucraina!

În minutul 57 al meciului, fundaşul român a fost lovit involuntar cu genunchiul în faţă de portarul lui Dinamo Kiev, Boyko. Vreme de câteva secunde, Ştefan Radu şi-a pierdut cunoştinţa, iar jucătorii s-au grăbit să-l ajute să nu-şi înghită limba. Din fericire ”Fane” şi-a revenit şi a putut continua partida, nu înainte să se împace cu Boyko.